ՀՅԴ 20-րդ Ընդհանուր ժողովի որոշման լոյսի ներքոյ հերթաբար 1979 թ. Թեհրանում եւ 1980 թ. Նոր Ջուղայում հիմնադրւեցին ՀՅԴ «Ռոստոմ» եւ «Ռուբէն» երիտասարդական միութիւնները՝ ծաւալուն աշխատանքներ իրագործելով գաղափարական եւ դաստիարակչական ոլորտներում, նոր թափ եւ որակ հաղորդելով կազմակերպական կեանքին։ Տւեալ ժամանակահատւածում Իրանում քաղաքական արագընթաց զարգացումները եւ յեղափոխական տրամադրութիւններով յագեցած մթնոլորտը նրանց համար բացառիկ հնարաւորութիւն ստեղծեցին վերոնշեալ աշխատանքներին զուգահեռ իրագործելու քաղաքական-յարաբերական բազմաթիւ ծրագրեր։